2014.8.30. Az Európai Unió Hivatalos Lapja L 259/23 HATÁROZATOK A BIZOTTSÁG VÉGREHAJTÁSI HATÁROZATA (2014. augusztus 28.) a 2014/178/EU végrehajtási határozat mellékletének a klasszikus sertéspestisre vonatkozóan egyes tagállamok korlátozás alá vont területeinek tekintetében történő módosításáról (az értesítés a C(2014) 6169. számú dokumentummal történt) (EGT-vonatkozású szöveg) (2014/637/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre () és különösen annak 9. cikke (4) bekezdé- sére, tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (?) és különösen annak 10. cikke (4) bekezdésére, tekintettel az emberi fogyasztásra szánt állati eredetű termékek termelésére, feldolgozására, forgalmazására és behozata- lára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre () és különösen annak 4. cikke (3) bekezdésére, mivel: (1) — A 2014/178/EU bizottsági végrehajtási határozat ($) járványügyi intézkedéseket ír elő az egyes tagállamokban előforduló afrikai sertéspestissel kapcsolatban. A határozat melléklete a járványügyi helyzetből adódó kockázatok szintje alapján bizonyos területeket jelöl ki és sorol fel. A felsorolásban szerepelnek Észtország, Lengyelország, Lettország, Litvánia és Olaszország bizonyos területei is. (2) — 2014 augusztusa óta a harmadik országokkal szomszédos lett határ, valamint az Észtországgal szomszédos határ közelében több alkalommal is jelentették a betegség házisertések körében való újabb előfordulását. Lettországban vadon élő sertéseken olyan területeken is kimutatták a betegséget, amelyek jelenleg nem tartoznak a 2014/178/EU végrehajtási határozat hatálya alá. Ezen túlmenően 2014 augusztusának eleje óta Litvániában és Lengyelországban több alkalommal is újból kitört a betegség a házisertések körében. (3) — Lengyelország, Lettország és Litvánia, valamint a szomszédos harmadik országok állat-egészségügyi helyzetéből adódó kockázatok értékelése során a jelenlegi járványügyi helyzet alakulását figyelembe kell venni. A járványügyi intézkedések célzottá tétele és az afrikai sertéspestis terjedésének megelőzése, illetve az Unión belüli kereskedelem szükségtelen megzavarásának megelőzése és a harmadik országokkal folytatott kereskedelmet indokolatlanul gátló akadályok elkerülése érdekében módosítani kell a 2014/178/EU végrehajtási határozatban előírt járványügyi intéz- kedések hatálya alá tartozó területek uniós jegyzékét, tekintettel Lengyelországnak, Lettországnak és Litvániának, valamint a szomszédos harmadik országoknak a szóban forgó betegséggel kapcsolatos jelenlegi állat-egészségügyi helyzetére. (4) — Ezért a 2014/178/EU végrehajtási határozat mellékletét egy új melléklettel kell felváltani Észtország, Lengyelor- szág, Lettország és Litvánia érintett területeinek felvétele érdekében. 1 () HLL 395., 1989.12.30., 13. o. () HLL 224., 1990.8.18., 29. o. ) HLL 18., 2003.1.23., 11. o. () A Bizottság 2014. március 27-i 2014/178/EU végrehajtási határozata az egyes tagállamokban előforduló afrikai sertéspestissel kapcsola- tos járványügyi intézkedésekről (HL L 95., 2014.3.29., 47. 0.).